open-index/open-wikipedia-markdown huggingface dataset:
Բերնի Մակ

**Բերնարդ Ջեֆֆրի Մակկալոխ** (, ), ավելի հայտնի **Բերնի Մակ** բեմական անվամբ (), ամերիկացի դերասան և կատակերգու։ Ծնվել և մեծացել է Չիկագոյում, որտեղ սկսել է իր սթենդափ-կատակերգուի կարիերան և մեծ ճանաչում ձեռք բերել։ 1995 թվականին Մակը ղեկավարում էր HBO հեռուստաալիքի «Կեսգիշերային Մակը» հեռուստաշոուն՝ սթենդափ ժանրում, իսկ 2001 թվականից մինչև 2006 թվականը Fox հեռուստաալիքը թողարկել է նրա «Բերնի Մակի Շոուն» սիթքոմը։ Բերնի Մակը խաղացել է երկրորդ պլանի դերեր կատակերգական ֆիլմերում, ինչպիսիք են՝ «Վատ Սանտա»-ն, «Չարլիի Հրեշտակներ. Միայն Առաջ»-ը, ինչպես նաև հայտնի էր ինչպես Օուշենի ընկերներից մեկը նույնանուն ֆիլմերում։ 2008 թվականին «Մադագասկար 2» մուլտֆիլմում ձայնագրել է Ալեքսի հորը և պրայդի առաջնորդ Զուբային։ Տվյալ մուլտֆիլմը նվիրված է Բերնի Մակի հիշատակին. Նա 3 ամիս չապրեց մինչև մուլտֆիլմի պրեմիերան։

2005 թվականից նա բոլորից գաղտնի է պահել իրեն վարակած սարկոիդոզը, մահացել է 2008 թվականի օգոստոսին թոքաբորբի սրացումից։

2017 թվականի փետրվարի 14-ին «Rolling Stone»-ը Բերնի Մակին անվանել է բոլոր ժամանակների 50 լավագույն կատակալեզուներից 41-րդը։

## Ֆիլմագրություն
1992-2009 թվականների ընթացքում նկարահանվել է բազմաթիվ ֆիլմերում, այդ թվում՝ «Փող, փող և դարձյալ փող», «Ո՞վ է այս մարդը», «Ուրբաթ», «Օուշենի տասնմեկ ընկերները», «Օուշենի տասներկու ընկերները», «Օուշենի տասներեք ընկերները», «Պետության ղեկավարը», «Տրանսֆորմերներ», «Մադագասկար 2», «Բլյուզմեններ»։

## Ծանոթագրություններ

## Հղումներ
* 
* Биография Берни Мака

Կատեգորիա:1957 ծնունդներ
Կատեգորիա:20-րդ դարի ամերիկացի երաժիշտներ
Կատեգորիա:20-րդ դարի ամերիկացի տղամարդ դերասաններ
Կատեգորիա:20-րդ դարի դերասաններ
Կատեգորիա:2008 մահեր
Կատեգորիա:21-րդ դարի ամերիկացի տղամարդ դերասաններ
Կատեգորիա:21-րդ դարի դերասաններ
Կատեգորիա:Ամերիկացի կատակերգուներ
Կատեգորիա:Ամերիկացի հեռուստապրոդյուսերներ
Կատեգորիա:Ամերիկացի սցենարիստներ
Կատեգորիա:Ամերիկացի տղամարդ կինոդերասաններ
Կատեգորիա:Ամերիկացի տղամարդ հեռուստատեսային դերասաններ
Կատեգորիա:Անձինք այբբենական կարգով
Կատեգորիա:Բեմական կեղծանուններ
Կատեգորիա:Դերասաններ այբբենական կարգով
Կատեգորիա:Թոքաբորբից մահացածներ
Կատեգորիա:Հոկտեմբերի 5 ծնունդներ
Կատեգորիա:Չիկագո քաղաքում ծնվածներ
Կատեգորիա:Չիկագո քաղաքում մահացածներ
Կատեգորիա:Օգոստոսի 9 մահեր
Կատեգորիա:Ամերիկացի տղամարդ հնչյունավորողներ
Կատեգորիա:Ամերիկացի հաղորդավարներ
Սիգնե Հեբբե

**Սիգնե Հեբբե** (, ), շվեդ օպերային երգչուհի (սոպրանո) և ուսուցիչ։

## Կենսագրություն
Սիգնե Հեբբեն ծնվել է Վենդելա և Կլեմենս Հեբբեների ընտանիքում 1937 թվականին։ Երիտասարդ տարիքում նա մնացել է առանց հոր, որը սնանկանալով լքել է ընտանիքը և մեկնել արտասահման։

11 տարեկանում Սիգնեն ընդունվել է Թագավորական օպերային կից դպրոց։ Նա դերասանություն է սովորել Կարոլինա Բոկի մոտ, իսկ  երաժշտություն սովորել է Լինդբլադի դաշնամուրի դպրոցում։ 1852-1854 թվականներին սովորել է Բեռլինի կոնսերվատորիայում։

Սիգնեն առաջին անգամ որպես դերասանուհի հանդես է եկել 1855 թվականին Թագավորական դրամատիկական թատրոնում։ Բայց նրա ձայնը համարվել է ոչ հարմար թատերական դերերի համար, ուստի նա շարունակել է սովորել երգեցողություն։ 1856 թվականին նա ընդունվել է Փարիզի կոնսերվատորիա, որտեղ նա դարձել է առաջին սկանդինավցի ուսանողը, որը ոսկե մեդալ է ստացել կոնսերվատորիայից։ Փարիզի կոնսերվատորիայում նա որոշ ժամանակ դասավանդել է պլաստիկա, և նրա ուսանողներից մեկը, երբ ժամանակավորապես փոխարինել է մեկ այլ ուսուցչի, Սառա Բեռնարն էր։ Հետագայում Սիգնեն Միլանում երգեցողության վարպետություն է սովորել Ֆրանչեսկո Լամպերտիի մոտ, իսկ թատերական արվեստ` Ադելաիդա Ռիստորիի և Էռնեստո Ռոսսիի մոտ։

Նրա դեբյուտը որպես օպերային երգչուհի տեղի է ունեցել Ֆրանկֆուրտում, 1861-1862 թվականներին նա հանդես է եկել Մանհեյմի ազգային թատրոնում։ 1864 թվականից մինչև 1879 թվականը Սինգեն ճամփորդել է Եվրոպայում, ելույթներ ունեցել Ստոկհոլմում, Կոպենհագենում, Փարիզում, Վարշավայում, Ժնևում, Միլանում, Հելսինկիում և Օսլոյում։ Նրա ներկայացումները քննադատվել են, քանի որ նա իր հերոսուհիներին տվել է ավելի մեծ անկախություն, քան թույլատրվում էր օպերային ավանդույթներով։

Սիգնե Հեբբեն նաև մանկավարժական գործունեություն է ծավալել։ 1871-1925 թվականներին նա ուսուցանել է երգեցողություն, 1877 թվականին նա բացել է իր սեփական դպրոցը, որտեղ դասավանդել է խոսքի, երգի, պլաստիկայի տեխնիկան։ 1883 թվականից աշխատել է *Dramatens elevskola*-ում (Թագավորական դրամատիկական թատրոնի դպրոց), 1886-1888 թվականներին դասավանդել է Շվեդիայի թագավորական երաժշտական ակադեմիայում, իսկ մոտ 1900 թվականին՝ Թագավորական դրամատիկական թատրոնում։ Նրա ուսանողների թվում եղել են Ջոն Ֆորսելը, Մատիլդա Յունգսեթդը և Կարոլինա Էստբերգը։

Սինգե Հեբբեն մահացել է Ստոկհոլմում, 1925 թվականին, 87 տարեկանում։ Նա թաղված է Նոռա գերեզմանատանը։ 
## Ծանոթագրություններ

## Գրականություն
* Österberg, Carin et al., *Svenska kvinnor: föregångare, nyskapare* (Swedish women: Predecessors, pioneers). Lund: Signum 1990. () (Շվեդերեն) 
* Nordensvan, Georg, Svensk teater och svenska skådespelare från Gustav III till våra dagar. Andra delen, 1842—1918, Bonnier, Stockholm, 1918 ['Swedish theatre and Swedish actors from Gustav III to our days. Second Book 1822—1918']  (Շվեդերեն) 

Կատեգորիա:Շվեդիայի երաժշտության թագավորական ակադեմիայի անդամներ
Կատեգորիա:Շվեդ օպերային սոպրանոներ
Կատեգորիա:Ֆեմինիստներ
Կատեգորիա:Շվեդ դերասանուհիներ
Կատեգորիա:Շվեդ ֆեմինիստներ
Կատեգորիա:Ֆեմինիստ երաժիշտներ
Կատեգորիա:Երաժշտական մանկավարժներ
Եվգենի Միրոնով (լուսանկարիչ)

**Եվգենի Միրոնով** (, ), ռուս լուսանկարիչ, նկարիչ։ Կանդինսկու անվան մրցանակի թեկնածու։ Ընդգրկվել է 2017 թվականի Ռուսաստանի TOP 100 երիտասարդ նկարիչների վարկանիշային աղյուսակի առաջին տասնյակում։ Ավելի քան 100 աշխատանք գտնվում է Մուլտիմեդիա արվեստի թանգարանի հավաքածուի մեջ։

## Կենսագրություն
Ծնվել է Կալինինում (այժմ` Տվեր), ավարտել է Մոսկվայի մշակույթի պետական ինստիտուտի լուսանկարչության բաժինը։ Ռուսաստանի լուսանկարիչների միության անդամ է։ Մոսկվայի մուլտիմեդիաի արվեստի թանգարանում և Մոսկվայի ժամանակակից արվեստի թանգարանում 2014 և 2016թվականներին մասնակցել է «Մոսկվայի ֆոտոբիենալե» լուսանկարների միջազգային ցուցահանդեսին։ 2014 թվականին առաջադրվել է Կանդինսկու և 2012 թվականին՝ Պյոտր Կոնչալովսկու մրցանակներին։ Առաջադրվել է MAP Toulouse of Photography 2012 (Ֆրանսիա), Nord Art 2015 (Գերմանիա) և Blooom Award by WARSTEINER 2016 (Գերմանիա) մրցանակների։

Հեղինակի գործերը պահվում են Մոսկվայի Մուլտիմեդիա արվեստի թանգարանում, հայրենական և արտասահմանյան մասնավոր հավաքածուներում, մասնավորապես՝ RosAtom հավաքածուում, Մոսկվայում Դանիայի Թագավորության դեսպանատան հավաքածուում, Nord Art հավաքածուում (Գերմանիա), Ֆրանսիայում, ԱՄՆ-ում, Կանադայում։

## Անհատական ցուցահանդեսներ (ըստ ցանկության)
* 2017 թվական՝ Les Traversées du Marais փառատոն, Cité internationale des art. Փարիզ
* 2016 թվական՝ «Կոպիտ մայրամուտ», Մոսկվայի ժամանակակից արվեստի թանգարան, Մոսկվա։
* 2016 թվական՝ «Ճապոնական պլաստիկ», Մոսկվայի ժամանակակից արվեստի թանգարան, Մոսկվա։
* 2016 թվական՝ «Փոխաբերությունների կառուցում 2.0», «Աչք» պատկերասրահ, Մոսկվա։
* 2015 թվական՝ «Բենտոս», «Агентство Арт ру», Մոսկվա։
* 2014 թվական՝ «Փոխաբերություն կառուռում», «Ատոմի բնույթը», Մուլտիմեդիա Արտ Թանգարան, Մոսկվա։
* 2011 թվական՝ «Տարածքների դետոքսիզացիա», «Հագուստների մաքրում» պատկերասրահ, Մոսկվա։
* 2011թվական՝  «Ներկայության նոր որակ», «Այլընտրանքային» պատկերասրահ, Կալինինգրադ։
* 2010 թվական՝ «Ներկայության նոր որակ», «Հագուստների մաքրում» պատկերասրահ, Մոսկվա։

## Պատկերասրահ

File:1mironovfo.jpg
File:2mironovfo.jpg
File:31mironovfo.jpg
File:53mironovfo.jpg
File:Mironsekvense.jpg


## Ծանոթագրություններ

## Արտաքին հղումներ
* Рейтинг ТОП 100 молодых художников
* Телеканал Культура — Фотобиеннале 2016 
* Телеканал Культура — Выставка Арктика 
* Вести Москва — Премия Кандинского (хронометраж 7:52) 
* Телеканал Россия 1 — Московский музей современного искусства 
* Журнал Bleek-magazine. Интервью. 
* Степень культуры. Интервью.
* Свободный доступ с Женей Мироновым
* Первый образовательный. Арт терапия, интервью 2013.
* Телеканал Москва 24 — Новое крыло дома Гоголя
* Коммерсант. Уникальная формула искусства 
* Атомная энергия 2.0. — Объединяющая энергия атома. Россия и Франция
* L’oeil de la photographie
* Официальный сайт художника

Կատեգորիա:Ռուս ժամանակակից արվեստագետներ
Կատեգորիա:Ռուս լուսանկարիչներ
Կատեգորիա:Ռուս նկարիչներ
Հոուփ Ակպան

**Հոուփ Ինի Ի. Ակպան** (), նիգերիացի ֆուտբոլիստ, «Բրեդֆորդ Սիթիի» կիսապաշտպան։ Հոուփը ծնվել է Անգլիայի Լիվերպուլ քաղաքում։ Հանդես է եկել Նիգերիայի ֆուտբոլի հավաքականում։

## Ակումբային կարիերա
«Էվերթոնի» կազմում նորամուտը կատարել է 2009 թվականի դեկտեմբերի 17-ին ՈՒԵՖԱ Եվրոպայի լիգայի՝ ԲԱՏԷ-ի դեմ խաղում։

2011 թվականի մարտի 17-ին Հոուփ Ակպանը վարձավճարով տեղափոխվել է «Հալլ Սիթի» մինչև 2010/11 մրցաշրջանի ավարտը։

2011 թվականի հունիսի 14-ին Հոուփ Ակպանն ազատ գործակալի կարգավիճակով տեղափոխվե է անգլիական «Կռոլի Թաուն» ակումբ։

2013 թվականի հունվարի 8-ին Ակպանը երեք տարվա պայմանագիր է կնքել Անգլիայի «Ռեդինգ» ակումբի հետ։ Նա հայտարարել է, որ ցանկանում է օգնել ակումբին մնալ Անգլիայի Պրեմիեր Լիգայում։ Հոուփն իր առաջին գոլը նոր ակումբի կազմում խփել է 2014 թվականի հունվարին։

## Ազգային հավաքական
Չնայած նրան, որ Հոուփ Ակպանը ծնվել է Անգլիայում, 2013 թվականին նա հայտարարել է, որ ցանկանում է հանդես գալ Նիգերիայի ազգային հավաքականի կազմում (այդ երկրում են ծնվել նրա ծնողները)։

2014 թվականի հոկտեմբերին Ակպանը հրավիրվել է Նիգերիայի հավաքական։ Նա հավաքականի կազմում նորամուտը կատարել է նույն ամսում՝ 2014 թվականի հոկտեմբերի 15-ին՝ մասնակցելով Աֆրիկայի ֆուտբոլի գավաթի խաղարկության որակավորման փուլին։

## Վիճակագրություն

## Ծանոթագրություններ

## Արտաքին հղումներ
* 
* 
* 

Կատեգորիա:Անգլիական ֆուտբոլի լիգայի խաղացողներ
Կատեգորիա:Անգլիացի ֆուտբոլիստներ
Կատեգորիա:Բլաքբըրնի ֆուտբոլիստներ
Կատեգորիա:Էվերթոնի ֆուտբոլիստներ
Կատեգորիա:Հալլ Սիթիի ֆուտբոլիստներ
Կատեգորիա:Պրեմիեր Լիգայի ֆուտբոլիստներ
Կատեգորիա:Ռեդինգի ֆուտբոլիստներ
Կատեգորիա:Տղամարդկանց ֆուտբոլի կիսապաշտպաններ
Կատեգորիա:Բարտոն Ալբիոնի ֆուտբոլիստներ
Կատեգորիա:Նիգերիայի հավաքականի ֆուտբոլիստներ
Զատկի ճուտ

մինի|Զատկի նորվեգական բացիկ, 1947:
**Զատկի ճուտ**, Զատկի խորհրդանիշներից և զարդարանքներից մեկը։ Զատկի ձվերի հետ միասին պտղաբերության և նոր կյանքի խորհրդանիշն է ինչպես հեթանոսական, այնպես էլ քրիստոնեական ավանդույթներով։ Քանի որ ձմռանը ճտեր դուրս չեն գալիս, հետևաբար Զատկի ճտերը նաև գարնան խորհրդանիշն են։

Զատկի ճուտը առավել տարածված է Հյուսիսային Եվրոպայում՝ Զատիկի նապաստակի հետ համեմատած, որը տարածված է եվրոպական այլ երկրներում և ԱՄՆ-ում։ Սկանդինավիայի Զատկի նապաստակը հատկապես հայտնի է դարձել գերմանական խանութներում Զատկի ապրանքների մատակարարումներով։

## Զարդարանք
մինի|Ճուտը որպես Զատկի զարդարանք ձվի վրա
մինի|Զատկի զարդարանք: Երկաթուղային կայարան Նորչյոպինգում, Շվեդիա, 2013
Ամբողջ 20-րդ դարի ընթացքում ճուտիկները, հավերը և աքաղաղները սովորական մոտիվներ են եղել Զատկի բացիկների համար։ Պատկերվել են ինչպես իրական ճտեր, այնպես էլ գեղարվեստական պատկերներ։

Ճտերը պատրաստվում են Զատկի զարդարանքների համար, դրա համար օգտագործվում են բազմատեսակ նյութեր (մանվածք, գործվածք, նրբաթել, piperensar, մետաղալար):


Պատկեր:Easter Postcard circa 1910.jpg|ԱՄՆ Զատկի բացիկ, հոկտեմբեր, 1910:
Պատկեր:22. Old Russian Easter Postcard.jpg|1900-ական թվականների սկզբի Զատկի ռուսական բացիկ
Պատկեր:11. Old Russian Easter Postcard.jpg|Զատկի ռուսական բացիկ
Պատկեր:BASA-121K-1-70-1-Postcard from Xanthi.JPG|Զատկի հունական բացիկ, 1918:
Պատկեր:Hedvig Rosendahl - Easter card1.jpg|Պարող ճուտիկներ շվեդական բացիկի վրա: Նկարիչ՝ Հեդվիգ Ռոզենդալ:
Պատկեր:Gledelig Paaske, ca 1928.jpg|Զատկի նորվեգական բացիկ, 1928:


## Կենդանի ճտեր
Զատիկը կարելի է նշել կենդանի ճտերով, որոնք հատուկ արտադրվում են տոնի համար, օրինակ՝ մանկապարտեզում կամ ֆերմայում այցելուների համար. Многие такие фермы и некоторые открытые музеи празднуют Пасху с живыми цыплятами:

Ճտերը նվիրում են նաև երեխաներին։ Երբեմն ճտերը ներկում են Զատկի ձվերի նման։ Այնուամենայնիվ, կենդանիների հետ խաղալիքների կամ զարդարանքների նման վարվելը խստորեն քննադատվում է։

## Սնունդ
ձախից|մինի|Տորթ «Սիմնել»՝ զարդարված Զատկի ճտերով
Զատկի համար պատրաստում են ճտի տեսքով քաղցրավենիքներ և այլ ուտելիքներ։ Օրինակ՝ տորթեր, շոկոլադե ճտեր (շոկոլադե ձվերի կամ նապաստակների նման)։ Միացյալ Նահանգներում և Կանադայում արտադրում են ճտի ձևով բազմագույն *Peeps* մաշմելոու, որը հաճախ հանդիպում է Զատկի զամբյուղներում։

Որպես Զատկի կերակրատեսակ՝ հավի փոխարեն կարելի է ուտել, օրինակ, գառան միս։

## Ծանոթագրություններ

Կատեգորիա:Զատիկ
Կատեգորիա:Հավեր
Սլովակիայի ազգային գրադարան

**Սլովակիայի ազգային գրադարան**(), Սլովակիայի ժամանակակից գիտական, մշակութային, տեղեկատվական և կրթական գրադարան, որը հավաքում, պահպանում և պաշտպանում է հայրենական և արտասահմանյան գրքերը և Սլովակիայի գիտելիքների այլ գրավոր աղբյուրներ։ Գրադարանի ֆոնդը ունի 4,0 միլիոն գիրք և 1,7 միլիոն արխիվային փաստաթղթեր, ինչպես նաև հազարավոր թանգարանային նմուշներ։ Գրադարանի կազմում ընդգրկված են մի շարք թանգարաններ. Գրականության թանգարան, որը նվիրված է Սլովակիայի գրականությանը և և ներգրավված էր Ազգային գերեզմանատան շնորհանդեսին (նշանավոր սլովակների գերեզմանների պատկերասրահ), Ա. Ս. Պուշկինի անվան Գրականության գրադարանը Բրոդզյանում, Ապոնիի Պատմական գրադարանը։ Համակարգում է Սլովակիայի գրադարանների զարգացման համակարգը, մասնակցում է գրադարանային ծառայությունների թվայնացմանը, համագործակցում է Սլովակիայի և արտասահմանյան ինստիտուտների հետ, որոնք իրագործում են տարբեր գիտական նախագծեր։ 2010 թվականից մասնակցում է DIKDA թվայնացման ծրագրին, որը հիմնադրվել է Եվրոպայի տարածաշրջանային զարգացման հիմնադրամի կողմից, և թվայնացնում է իր աշխատանքները։

## Ծառայություններ
Սլովակիայի ազգային գրադարանը Մարտինում առաջարկում է հետևյալ տեղեկատվական ծառայությունները.

* գիրք վերցնել ընթերցանության համար (ինչպես ընթերցասրահում, այնպես էլ տնային ընթերցանության համար)
* միջգրադարանային ծառայություններ
* տեղեկատվության և հղումների հարցում
* ընթերցասրահներ
* տեղեկատվական-գիտական կենտրոն
* էլեկտրոնային տեղեկատվական տեսուրսների հեռավոր հասանելիություն
* համացանցի հասանելիություն
* արտոնագրային տեղեկատվական կենտրոն
*Wi-Fi հասանելիություն

## Ընթերցողներ
Ընթերցանության քարտերը հասանելի են 15 տարին լրացած բոլոր սլովակներին։ Օտարերկրացիները կարող են գրադարանի քարտ ձեռք բերել ID-ի, անձնագրի կամ ուսանողական տոմսի միջոցով։ Յուրքանչյուր քարտ վավեր է մեկ տարի։

## Ծանոթագրություններ

## Գրականություն
* HANAKOVIČ, Štefan. 2013. Dejiny Slovenskej národnej knižnice : historické predpoklady, podmienky jej vzniku a účinkovania do roku 1960 : úvahy a svedectvá. Martin : Slovenská národná knižnica, 2013. 331 s. .

## Արտաքին հղումներ
* Պաշտոնական կայք 
*  DIKDA փաստաթղթերի թվայնացման նախագծի պաշտոնական կայք
*  Spytajte Sakniznice.sk հարթակ 

Կատեգորիա:2000 հիմնադրված կազմակերպություններ
Կատեգորիա:Ազգային գրադարաններ
Կատեգորիա:Եվրոպայի գրադարաններ
Կատեգորիա:Սլովակիայի մշակույթ
Նայդա

**Նայդա** (), խորհրդային կարճամետրաժ մուլտֆիլմ` չորքոտանի ընկերների համդեպ պատասխանատվության մասին։

## Սյուժե
Դպրոցական աղջիկ Սաշան իր` Նայդա անունով շնիկի հետ ամառային արձակուրդներին հյուր է գնում իր մորեղբորը, որն ապրում է գեղատեսիլ անտառային վայրում։ Հավատարին շնիկ Նայդան անհրաժեշտության դեպքում միշտ օգնում է իր տիրուհուն, գտնում է ճանապարհը, երբ աղջիկը մոլորվում է անտառում։ Սակայն Ալեքսանդրան նույնկերպ չի պատասխանում Նայդայի անկեղծ սիրուն` նախատելով նրան, թե շան պատճառով ինքը շատ խնդիրներ ունի. նրան պետք է տանել քայլելու և հավաքել նրա հետևից։ Մայրիկից նամակ ստանալով` Սաշատ վերադառնում է տուն, իսկ Նայդային թողնում է քեռու մոտ։ Շնիկը ծանր է տանում բաժանումը, սակայն քեռու բարությունն օգնում է նրան սովորել նոր կյանքին։

## Նկարահանող խումբ
* Ռեժիսոր՝ Օլեգ Չուրկին
* Սցենարի հեղինակ՝ Սերգեյ Իվանով
* Բեմադրող նկարիչներ՝ Սվետլանա Սիչկար
* Նկարիչ-մուլտիպլկատորներ՝ Օլեգ Սաֆրոնով, Անտոնինա Ալյոշինա, Միխայիլ Պերսին, Ն. Բազելցևա
* Նկարիչներ-գեղանկարիչներ՝ Իգոր Մեդնիկ, Իրինա Դեգտյարևա
* Նկարիչներ՝ Ալեքսանդր Սիչկար, Ելենա Նիկիտինա, Նինա Իվանիչևա, Միխայիլ Զայցև, Վ. Լոպուխովա, Նատալյա Գրաչևա, Անատոլի Ցիբին
* Օպերատոր՝ Վլադիմիր Միլովանով
* Կոմպոզիտոր՝ Վիկտոր Բաբուշկին
* Հնչյունային ռեժիսոր՝ Վիտալի Ազարովսկի
* Դերերը հնչյունավորել են՝ Յուրի Պուզիրև, Նինա Ավդեևա, Գրիգորի Տոլչինսկի
* Ռեժիսորի օգնականներ՝ Օլգա Խորոխա, Լ. Յասկևիչ
* Մոնտաժող՝ Սվետլանա Սիմուխինա
* Խմբագիր՝ Տատյանա Բորոդինա
* Տնօրեն՝ Լիդիա Վարենցովա

## Ծանոթագրություններ

## Արտաքին հղումներ
* Энциклопедия отечественной мультипликации (авт. Сергей Капков, «Алгоритм», 2006)
* «Столица», 1995
* Творческое объединение «ЭКРАН»

Կատեգորիա:«Էկրան» ստեղծագործական միության մուլտֆիլմեր
Կատեգորիա:Մուլտֆիլմեր շների մասին
Կատեգորիա:1984 մուլտֆիլմեր
Էուստոմա

**Էուստոմա** (), բոգազգիների ընտանիքի բույս։

Անվանումն առաջացել է հունարեն ευ ( լավ) և στόμα (բերան) արմատներից։ Այս ընտանիքին պատկանող մշակովի բույսերը հաճախ կոչվում են **լիզանտուս** (), դա նաև ցեղի հնացած բուսաբանական անվանումն է։ Ամերիկայում էուստոմայի ավանդական անվանումներն են՝ *Texas bluebell* (Տեխասի զանգակ), *prairie gentian* (տափաստանային բոգ), *tulip gentian* և նույնիսկ *gentian* (բոգ)։

Բույսի արեալն ընդգրկում է ԱՄՆ-ն Մեքսիկան, Հարավային Ամերիկան և Կարիբյան ծովի որոշ կղզիներ։

էուստոմաները ունենում են 60 սմ բարձրություն, ծաղիկները կապույտ են՝ տարբեր նրբերանգներով։ Արհեստականորեն աճեցվում են կարմիր, սպիտակ, դեղին և դրանց նրբերանգներով սորտեր։

Առավել տարածված է էուստոմա խոշորածաղիկը, որն աճեցվում է նաև որպես դեկորատիվ սենյակային բույս։ Երբեմն էուստոմա խոշորածաղիկը և Ռասսելի էուստոման միավորվում են նույն տեսակի մեջ։

## Նկարագրություն
15-60 սմ բարձրությամբ խոտաբույս, որն ունի կապտականաչավուն, թեթևակի սուկուլենտ տերևներ, ուղիղ երկար ցողուններին աճող ձագարաձև ծաղիկներ։ Ծաղիկները կարող են ունենալ վարդագույնի, սպիտակի, կապույտի, յասամանագույնի տարբեր երանգներ։ Ավելին, դրանց մի մասը երկգույն է։

Էուստոմայի ծաղիկները միածաղիկ են կամ երկծաղիկ։ Լիզանտուսի կտրված ծաղիկները ծաղկամանում կարող են մնալ երկուսից երեք շաբաթ։

## Աճեցում
Էուստոմայի ծաղիկները դժվարությամբ են աճում և պահանջում են որոշակի խնամք։ Դրանք ունեն մանր սերմեր, որոնք պետք է ցանվեն մակերեսային, այլ ոչ թաղվեն, պետք է տնկվեն հումուսոտ հողում և ենթարկվեն արևի ազդեցությանը։ Հողը պետք է լինի խոնավ, բայց ոչ գերխոնավ․ խոնավության ավելցուկը կարող է հանգեցնել սնկային հիվանդությունների զարգացմանը։ Լիզանտուսի ծաղիկները ծաղկում են ամառվա սկզբին, որոշները շարունակում են ծաղկել նաև խոր ամռանը։

## Տեսակներ
Ըստ The Plant List-ի տվյալների բազայի տվյալների իր մեջ ներառում է 3 տեսակ․
* Eustoma exaltatum (L.(Կառլ Լիննեյ)) Salisb.՝ Էուստոմա փոքր
* Eustoma grandiflorum (Raf.) Shinners՝ էուստոմա խոշորածաղիկ
* Eustoma barkleyi Standl. ex Shinners

## Ծանոթագրություններ

## Արտաքին հղումներ
* EFlo.Ru Էկզոտիկ ծաղիկների մեծ հանրագիտարան
* Gardenia.RU Ծաղկաբուծություն․ օգուտ

Կատեգորիա:Բոգազգիներ
Կատեգորիա:Խոտաբույսեր
Ջինա Գերշոն

**Ջինա Գերշոն** (, ), թատրոնի, կինոյի, հեռուստատեսության և հնչյունավորման ամերիկացի դերասանուհի, երգչուհի և բանաստեղծուհի։

## Կենսագրություն
Ծնվել է 1962 թվականի հունիսի 10-ին Լոս-Անջելեսում՝ հրեաների ընտանիքում։ Մանկուց երազել է դառնալ դերասանուհի և որոշել է ստանալ լավ դերասանական կրթություն։ Բևեռլի Հիլզի դպրոցում սովորել է ապագա երաժիշտ և երգիչ Լենի Կրավիցի հետ։ Այնուհետև մեկնել է Սան Ֆրանցիսկո և ընդունվել Ամերիկյան կոնսերվատորիա, որտեղ սովորել է դերասանական վարպետություն և պար։ Նյու Յորքի համալսարանն ավարտելուց հետո խաղացել է թատրոններում։ Նա եղել է Naked Angels թատրոնի նյույորքյան մասնաճյուղի հիմնադիրներից մեկը։

1988 թվականին Ջինա Գերշոնը Թոմ Քրուզի հետ նկարահանվել է «Կոկտեյլ» դրամայում, բայց առավել վառ դերերը դերասանուհին խաղացել է 1990-ականների կեսերին Էլիզաբեթ Բերկլիի հետ Պաուլ Վերհուվենի «Շոուգյոլզ» սկանդալային պատկերում և Վաչովսկի քույրերի «Կապ» թրիլլերում, որտեղ նրա խաղընկերուհին  Ջենիֆեր Թիլլին էր։

2008 թվականին *[[Vanity Fair]]* ամսագիրը հոդված է հրապարակել, որտեղ պնդում էր, որ Գերշոնը սիրային կապ է ունեցել ԱՄՆ-ի նախկին նախագահ Բիլ Քլինթոնի հետ։ Ջինա Գերշոնի իրավաբանները սկսել են դատական հայց նախապատրաստել ամսագրի դեմ՝ հայտարարելով, որ դերասանուհին ընդամենը երեք անգամ է Քլինթոնի հետ նույն շենքում գտնվել, որտեղ ներկա են եղել տասնյակ կամ հարյուրավոր մարդիկ։
Քլինթոնը ևս հերքել է Գերշոնի հետ սեռական հարաբերությունների մասին հայտարարությունները և *Vanity Fair*-ի լրագրողին անվանել է «ոչնչություն»։

ABC հեռուստաալիքով ցուցադրված «Տգեղ Բեթին» սերիալում խաղացել է Ֆաբիի դերը, որը Դոնաթելա Վերսաչեի ծաղրանմանակն էր։

## Ֆիլմագրություն

## Ծանոթագրություններ

Կատեգորիա:1962 ծնունդներ
Կատեգորիա:20-րդ դարի ամերիկացի դերասանուհիներ
Կատեգորիա:20-րդ դարի դերասանուհիներ
Կատեգորիա:21-րդ դարի ամերիկացի դերասանուհիներ
Կատեգորիա:21-րդ դարի ամերիկացի կին գրողներ
Կատեգորիա:21-րդ դարի դերասանուհիներ
Կատեգորիա:Ամերիկացի բանաստեղծներ
Կատեգորիա:Ամերիկացի երգիչներ
Կատեգորիա:Ամերիկացի երգչուհիներ
Կատեգորիա:Ամերիկացի կին երաժիշտներ
Կատեգորիա:Ամերիկացի կին հնչյունավորողներ
Կատեգորիա:Ամերիկացի կին ռեժիսորներ
Կատեգորիա:Ամերիկացի կինոդերասանուհիներ
Կատեգորիա:Ամերիկացի կինոպրոդյուսերներ
Կատեգորիա:Ամերիկացի հեռուստատեսային դերասանուհիներ
Կատեգորիա:Ամերիկացի հնչյունավորողներ
Կատեգորիա:Ամերիկացի սցենարիստներ
Կատեգորիա:Լոս Անջելես քաղաքում ծնվածներ
Կատեգորիա:Հունիսի 10 ծնունդներ
Կատեգորիա:Ամերիկացի կին գրողներ
Կատեգորիա:Թատրոնի ամերիկացի դերասանուհիներ
Լեյա Նես

**Լեյա նես** (, ), իսրայելացի քաղաքական գործիչ, Քնեսեթի պատգամավոր, Լիկուդ կուսակցության անդամ, Թոշակառուների գործերի նախարարության տեղակալ։

## Կենսագրություն
Ծնվել է 1961 թվականի դեկտեմբերի 27-ին Իսրայելում։ Ավարտել է Բար-Իլանի անվան համալսարանը։ Նա համարվում է կենսաքիմիայի ոլորտի փիլիսոփայության դոկտոր (Ph.D.), իր դիսերտացիայի թեման եղել է սպերմատոզոիդների շարժունակությունը։

1993 թվականին ընտրվել է Գիվաթ Շմուելի տեղական խորհուրդ, որտեղ նա եղել է քաղաքի տեսքի բարելավման, սանիտարական ծառայությունների և էկոլոգիայի պատասխանատուն։

Տեղական խորհուրդը լքել է 2003 թվականին։ 1998 թվականից և 2002-2003 թվականներին եղել է Գիվաթ Շմուելի տեղական խորհրդի ղեկավարի տեղակալ (քաղաքապետ)։

2003 թվականին ընտրվել է «Լիկուդ» կուսակցություն, ընդգրկվել է երեխայի իրավունքների հանձնաժողովի կազմում և զբաղեցրել գիտության և տեխնոլոգիաների հանձնաժողովի նախագահի պաշտոնը։

Կուսակցական ընտրություններում զբաղեցրել է 27-րդ տեղը։ Կառավարության ձևավորման ընթացքում նա ստացել է թոշակառուների հարցերով նախարարի տեղակալի պաշտոնը։

Նեսը ամուսնացած է, ունի 5 երեխա, ապրում է Գիվաթ Շմուելում, տիրապետում է անգլերենին և եբրայերենին։

## Ծանոթագրություններ

## Արտաքաին հղումներ
* Нес, Лея (рус.) (англ., ивр.) на сайте кнессета
* 

Կատեգորիա:Գիտնականներ այբբենական կարգով
Կատեգորիա:Իսրայելի կին քաղաքական գործիչներ
Կատեգորիա:Իսրայելի հրեաներ
Կատեգորիա:Իսրայելցի հասարակական գործիչներ
Կատեգորիա:Փիլիսոփայական գիտությունների դոկտորներ
Կատեգորիա:Քնեսեթի կին անդամներ
Level of Concern

«**Level of Concern**» (), ամերիկյան Twenty One Pilots դուետի սինգլ, որը թողարկվել է 2020 թվականի ապրիլի 9-ին Fueled by Ramen լեյբլում։ Այն դենս ռոք երգ է, որի պրոդյուսերները խմբի ֆրոնտմեն Թայլեր Ջոզեֆը և Mutemath ալտերնատիվ ռոք խմբի անդամ Փոլ Մինին են։ Երգի տեքստը կապված է 2019-2020 կորոնավիրուսի համավարակի հետ, որի ընթացքում երգը գրվել և ձայնագրվել է։ Սինգլից ստացած ամբողջ գումարն օգտագործվելու է բարեգործական նպատակներով՝ օգնելու կենդանի ձայնագրությամբ երաժշտական հաստատություններին և դրանցում ներգրավված այլ մարդկանց, ովքեր տառապում են կարանտինային միջոցների և COVID-19-ի հետ կապված հանրային ժողովների սահմանափակումների պատճառով։ Երաժշտական տեսահոլովակը թողարկվել է երգի հետ միասին։

## Արտադրություն
2020 թվականի ապրիլի 5-ին Twenty One Pilots խմբի ֆրոնտմենը՝ Թայլեր Ջոզեֆը, հայտարարել է, որ խումբը նոր երգ է թողարկելու ապրիլի 9-ին։ Դրա հետ միասին նա ասել է, որ  2020 թվականի ապրիլի 8-ին Թայլերը հայտարարել է, որ սինգլը կթողարկվի հաջորդ օրը տեսահոլովակի հետ միասին։ Հաղորդագրության հետ միասին նա նաև հրապարակել է սինգլի շապիկը և երգի անվանումը։

Թայլերը նաև գրել է. «Ես մշտապես գրում եմ, սակայն, ինձ թվում է, որ այս երգը պետք է հենց հիմա թողարկվեր»։ Նա նաև ավելացրել է, որ «պարզ, բայց հուսադրող» երգն առաջինն է, որը նա գրել է էլեկտրակիթառի օգտագործմամբ։

## Երաժշտական տեսահոլովակ
2020 թվականի ապրիլի 9-ին թողարկվել է երգի հետ միասին թողարկվել է նաև դրա երաժշտական տեսահոլովակը։ Դրա ռեժիսորը Reel Bear Media-ն է։ Հոլովակը տեղադրվել է խմբի պաշտոնական ՅուԹյուբյան ալիքում։ Տեսահոլովակի նկարահանումներին մասնակցել են Թայլեր Ջոզեֆը, Ջոշ Դանը, Թայլերի կինը՝ Ջենա Ջոզեֆը, Ջոշի հարսնացուն՝ Դեբի Ռայանը և Թայլերի ու Ջենայի դուստրը՝ Ռոզի Ջոզեֆը։

## Կոմպոզիցիա
«Level of Concern»-ի հեղինակը Թայլեր Ջոզեֆն է, ով նաև երգի պրոդյուսերն է՝ Փոլ Մինիի հետ միասին։ Նրանք արդեն համագործակցել էին «Trench» ալբոմում, սակայն այս ձայնագրությունն ավելի է նման Blurryface-ին (2015)։ Այն դենս փոփ և դենս ռոք ստեղծագործություն է, որի վրա ավելացված են Դանի բիթերը։ Օմար Սանչեզը Entertainment Weekly-ից համեմատել է երգի գրուվը խմբի «Ride»-ի հետ, իսկ Քրիս Փեյնը Billboard-ից ունի «Walking on a Dream-ի ուժեղ ուղերձներ»։ Տեքստը պատմում է այն բանի մասին, որ անհրաժեշտ է հույս և լավատեսություն գտնել դժվար ժամանակներում։ Ջոզեֆը նկարագրում է այն որպես «հասարակ, բայց գեղեցիկ»։

## Իրավունքներ և անձնակազմ
Իրավունքներն ադապտացվել են Tidel-ից։

* Թայլեր Ջոզեֆ՝ արտադրություն, ձայնագրում, երգի հեղինակ
* Փոլ Մինի՝ արտադրություն
* Քրիս Գերինգեր՝ մասթերինգ
* Ադամ Հոուքինս՝ միքսինգ

## Հիթ-շքերթներ

## Ծանոթագրություններ

Կատեգորիա:2020 երգեր
Կատեգորիա:Twenty One Pilots խմբի երգեր
Մեծ վեհապետական գլխավոր տեսուչ

**Մեծ վեհապետական գլխավոր տեսուչ**, **33°**, հին և շոտլանդական կանոնադրությամբ ընդունված բարձրագույն մասոնական աստիճան։

## Աստիճանի շնորհում
Կոչումը միաձայն շնորհվում է Գերագույն խորհրդի անդամների կողմից, որը Շոտլանդիայի հին և ընդունված կանոնադրության ղեկավար մարմինն է։ Գերագույն խորհրդի ամբողջական անվանումն է՝ «33-րդ և վերջին աստիճանի մեծ վեհապետական գլխավոր տեսուչների գերագույն խորհուրդ»։ Այս աստիճանը ստացողները, ըստ էության, հանդիսանում են խորհրդի *պատվավոր* անդամ, իսկ հետո արդեն նրանց ընտրում են որպես գերագույն խորհրդի *ակտիվ* անդամ։

Աստիճանը շնորհվում է կանոնադրության այն անդամներին, որոնք հատուկ ճանաչման են արժանի մասոնական կազմակերպության շրջանակներում, այլ ոչ թե հասարակական կյանքում կատարած աշխատանքի համար։ Աստիճանը նաև չի կարող շնորհվել հարցման արդյունքում։ Ձեռնադրման ժամանակ պետք է նշվի, որ աստիճանի կրողը կոչվում է որպես «Գլխավոր պատվավոր տեսուչ»։

33-րդ աստիճանի դափնեկիրների թվում կարելի է նշել որոշ անուններ, որոնք առավել հայտնի են դարձել՝ Ջուզեպպե Գարիբալդի, Ֆրանչեսկո Կրիսպի, Ջոզեֆ Կարդուչի, ԱՄՆ նախագահ Հարրի Թրումեն, և այժմ ապրողների թվում են մասոնության պատմաբաններ Միկելե Մորամարկոն, Ալեն Բերնհայմը, փիլիսոփա Գեորգի Դերգաչովը, նախարար Վլադիմիր Լոպուխինը։

## Մեծ վեհապետական գերագույն տեսուչներ

Grasse-Tilly.png|Ալեքսանդր դե Գրաս
Maurin - Cambaceres.png|Ժան-Ժակ Ռեզի դե Կամբասերես
Général Cyrus Marie Adelaide de Timbrune.jpg|Ժան Բատիստ դե Թիմբրյուն դե Թմբրոն 
Louis-Philippe de Ségur.jpg| Լուի Ֆիլիպ Սերյուր
Élie, comte Decazes.jpg|Էլի Դեկազ
Adolphe Crémieux by Lecomte du Nouy.jpg| Ադոլֆ Կրեմյո
Albert Pike - Brady-Handy.jpg|Ալբերտ Պայկ
Giuseppe Garibaldi portrait2.jpg|Ջուզեպպե Գարիբալդի
Giosuè Carducci2.jpg|Ջոզուե Կարդուչչի
Francesco Crispi.jpg|Ֆրանչեսկո Կրիսպի
HarryTruman.jpg|Հարի Ս. Թրուման
Alain Bernheim.jpg|Ալեն Բերնհայմ


## Գերագույն խորհրդի կարգախոս
**«Deus meumque jus»** («Աստված և իմ իրավունքը»)

## Ծանոթագրություններ

## Գրականություն
* Leonardo Bigliocca, *Massoneria scozzese. Il primo rituale completo dal quarto al trentatreesimo grado*, Ponte San Giovanni, Perugia libri, 2008. ISBN 88-959690-1-4
* Paul Naudon , *Histoire, Rituels et Tuileur des Hauts Grades Maçonniques* , (Histoire et Tradition — Dervy-Livres)
* Jean-Émile Daruty , *Recherches sur le Rite Écossais Ancien Accepté* (1879). Reproduction intégrale de l'édition de 1879 précédée d’un *Hommage à Jean-Emile Daruty* par Alain Bernheim, Éditions Télètes — 2002
* Claude Guérillot, *La génèse du Rite Écossais Ancien & Accepté* , Guy Trédaniel Éditeur- 1993
* Daniel Ligou et al.Histoire des Francs-Maçons en France 2000 г. ISBN 2-7089-6839-4
* Paul Naudon Histoire générale de la franc-maçonnerie, Presses Universitaires de France,1981 г. ISBN 2-13-037281-3
* Riandey Charles Confession d’un Grand Commandeur de la Franc-maçonnerie,Ed. du Rocher, 1989 г, ISBN 2-268-00-779-0
* Revue «Points de vue initiatiques» La Franc-maçonnerie écossaise et la Grande Loge de France,38-39,Grande Loge de France,1980 г.

Կատեգորիա:Մասոնական աստիճաններ
Կատեգորիա:Մասոնականություն
Highway Don’t Care

**«Highway Don’t Care»**, ամերիկյան քանթրի կատարողներ Թիմ Մաքգրոի և Թեյլոր Սվիֆթի երգը կիթառահար Քիթ Ուրբանի մասնակցությամբ։ Թողարկվել է Մաքգրոյի *[[Two Lanes of Freedom]]* (2013) ստուդիական ալբոմում։ Երգի հեղինակներն են՝ Mark Irwin, Josh Kear, Brad Warren և Brett Warren, իսկ Թիմ Մաքգրոյի հետ համապրոդյուսեր է եղել Byron Gallimore-ը։ Թիմ Մաքգրոն ու Թեյլոր Սվիֆթն առանձին-առանձին են ձայնագրել իրենց հատվածները սինգլի համար, բայց նրանք երեք անգամ միասին կատարել են երգը որպես եռյակ, ներառյալ ACM Awards 2013-ի մրցանակաբաշխության ժամանակ։ Երգն ստացել է բազմաթիվ մրցանակներ և անվանակարգեր, ներառյալ American Country Awards, Country Music Association Awards, BMI Country Awards և այլն։

## Պատմություն
«Highway Don’t Care» երգը 2013 թվականի փետրվարի 23-ին նշել է նորամուտը *[[Billboard (magazine)|Billboard]]*  Hot Country Songs ամերիկյան քանթրի հիթ-շքերթի 13-րդ հորիզոնականում և *[[Billboard (magazine)|Billboard]]* Country Airplay ռադիոեթերային հիթ-շքերթի 43-րդ հորիզոնականում։ Ամերիկյան ''Billboard'' Hot 100 մուլտիֆորմատ հիթ-շքերթում երգը նորամուտը կատարել է 59-րդ հորիզոնականում, կանադական Canadian Hot 100 հիթ-շքերթում՝ 23-րդ, իսկ  Billboard Country Digital Songs թվային քանթրի հիթ-շքերթում՝ 1-ին հորիզոնականում՝ ունենալով 86,000 օրինակի ներբեռնում փետրվարի 13-ից սկսած շաբաթվա ընթացքում։

Երգը ստացել է American Country Awards երեք մրցանակ *Տարվա երգ* (Songwriters Award), *Տարվա համագործակցային երգ* () և *Տարվա համագործակցային տեսահոլովակ* () անվանակարգերում, BMI Country Awards երկու մրցանակ կատեգորիաներում Publisher of the Year և Country Awards Top 50 Songs (2014) անվանակարգերում, առաջադրվել է «Գրեմմի» մրցանակի լավագույն քանթրի կատարման համար զույգով կամ խմբով (2014), ներկայացվել է Academy of Country Music Awards մրցանակի Տարվա տեսահոլովակ անվանակարգում (2013), CMT Music Awards մրցանակի *Տարվա համագործակցային տեսահոլովակ* և *Տարվա տեսահոլովակ* (2014) անվանակարգերում,  Country Music Association Awards մրցանակի երեք անվանակարգերից հաղթել է երկուսում՝ *Տարվա երաժշտական տեսահոլովակ* և *Տարվա երաժշտական իրադարձություն* (, երրորդ անվանակարգը՝ *Տարվա սինգլ*, 2013):

## Հիթ-շքերթներ և հավաստագրում

### Տարեկան հիթ-շքերթներ

### Հավաստագրում

## Ծանոթագրություններ

## Արտաքին հղումներ
* 

Կատեգորիա:Թեյլոր Սվիֆթի երգեր
Կատեգորիա:2013 երգեր
Յոաննա Բատոր

**Յոաննա Բատոր** ( ), լեհ գրող, լրագրող, հրապարակախոս, ֆելիետոնիստ, ֆեմինիստ։

## Կենսագրություն
Յոաննա Բատորը մշակութաբանություն է սովորել Վարշավայի համալսարանում։ Ավարտել է նաև Լեհաստանի գիտությունների ակադեմիայի Հասարակական գիտությունների դպրոցը։ Նրա փիլիսոփայության դոկտորականը Լեհաստանում առաջիններից մեկն էր, որը նվիրված էր ֆեմինիստական տեսությունների և բանավեճերի փիլիսոփայական ասպեկտներին, որոնք վարել են ֆեմինիստուհիները հոգեվերլուծությամբ և պոստմոդեռնիզմով։

1999-2008 թվականներին Յոաննա Բատորն աշխատել է Լեհաստանի գիտությունների ակադեմիայում, 2007 թվականից մինչև 2011 թվականը դասավանդել է նաև Լեհաստանի և Ճապոնիայի համակարգչային տեխնոլոգիաների բարձրագույն դպրոցում և Վարշավայի այլ բուհերում։ Նա ճապոնական մշակույթի երկրպագու է։ Երկու տարի Ճապոնիայում լինելուց հետո հրապարակել է իր «Ճապոնական հովհար» (2004, 2011) գիրքը։ 2005 թվականին արժանացել է հրատարակիչների և Բեատա Պավլյակի անվան մրցանակների։

2011 թվականից Յոաննա Բատորը իր ժամանակը նվիրել է բացառապես գրքեր գրելուն։ Նրա առաջին «Կինը» (2002) գիրքը նրան հաջողություն չի բերել, բայց երկրորդ վեպը՝ «Ավազե լեռ» (2009), հաջողություն է բերել Լեհաստանում և արտերկրում, որին հաջորդել է «Խմուրդալիա» (2010) գիրքը։ Հաջորդը դարձել է «Դա մութ է, գրեթե գիշեր» վեպը (2012)։

## Հրապարակումներ

* 2001 «Ֆեմինիզմ, հետմոդեռնիզմ, հոգեվերլուծություն» (Feminizm, postmodernizm, psychoanaliza) 
* 2002 «Կին» (Kobieta) 
* 2004 «Ճապոնական հովհար» (Japoński wachlarz) 
* 2009 «Ավազե լեռ» (Piaskowa Góra) 
* 2010 «Խմուրդալիա» (Chmurdalia) 
* 2011 «Ճապոնական հովհար։ Վերադարձ»։ (Japoński wachlarz. Powroty) 
* 2012 «Մութ, գրեթե գիշեր» (Ciemno, prawie noc)

## Ծանոթագրություններ

## Աղբյուրներ
* Joanna Bator, in: Internationales Biographisches Archiv 13/2014 vom 25. März 2014, im Munzinger-Archiv (Artikelanfang frei abrufbar) 
* Agnieszka Jezierska. Ungeliebte Töchter - gebrochene Matrilinearität in Joanna Bators Dilogie "Sandberg und Wolkenfern", in: Ost-westlicher Dialog - Dialog Wschodu i Zachodu: Polnische Woche - Tydzień polski, Saarbrück)

## Արտաքին հղումներ
* http://culture.pl/pl/tworca/joanna-bator 
* http://www.instytutksiazki.pl/autorzy-detal,literatura-polska,1814,bator-joanna.html 
* Strona Joanny Bator w Wydawnictwie WAB  
* Profil w Książki onet.pl 
* Profil w Książkach wp.pl 

Կատեգորիա:Լեհ կին գրողներ
Կատեգորիա:Լեհ լրագրողներ
Կատեգորիա:Լեհ հրապարակախոսներ
Կատեգորիա:Լեհ ֆեմինիստներ
Կատեգորիա:Լեհ սոցիոլոգներ
Կատեգորիա:Լեհ արձակագիրներ
Կատեգորիա:Լեհ հասարակական գործիչներ
Մերի Մոնտգոմերի Բենեթ

**Մերի Մոնտգոմերի Բենեթ** (, ), բնիկ ժողովուրդների նկատմամբ արդարության համար ավստրալիացի ակտիվիստ, ուսուցիչ և ավստրալիական աբորիգենների իրավունքների պաշտպան այն ժամանակ, երբ դա սովորական երևույթ չէր Ավստրալիայի բնակիչների շրջանում։

## Կենսագրություն
Բենեթը իր մանկությունն անցկացրել ինչպես է Անգլիայում, այնպես էլ Ավստրալիայում, որտեղ հայրը՝ Ռոբերտ Քրիսթիսոնը, կայան ուներ Հյուսիսային Քուինսլանդում։ Մինչև 1910 թվականը ընտանիքը մշտական բնակության է տեղափոխվել Անգլիա։ 1914 թվականին Բենեթն ամուսնացել է Չարլզ Դուգլաս Բենեթի հետ։

1927 թվականին նա հրատարակել է *Christison of Lammermoor-ը*, որը հոր կենսագրությունն էր, որը համեմատաբար անսովոր էր այն ժամանակ, երբ նա ճանաչում էր աբորիգենների նկատմամբ բռնությունները։ Լոնդոնում նա նաև հրատարակել է *The Australian Aboriginal as a Human Being* (1930) գիրքը։ 1930 թվականին՝ ամուսնու մահանալուց հետո, Բենեթը տեղափոխվել է Արևմտյան Ավստրալիայի Պերթ քաղաք, որպեսզի իր կյանքի մնացած մասը նվիրի աբորիգենների բարօրությանը։

1932 թվականին Բենեթը բնակություն է հաստատել Լավերտոնի մերձակայքում գտնվող Մարգարիտ լեռան ներկայացուցչությունում։ Միաժամանակ աշխատել է որպես աբորիգենների ուսուցիչ և ներգրավված է եղել ակտիվիստական խմբերի, այդ թվում` Կանանց ծառայության գիլդիայի մեջ։

Նրա աշխատանքի արդյունքում 1934 թվականին ձևավորվել է Մոսեյլի թագավորական հանձնաժողովը։ Հանձնաժողովում իր ցուցմունքների ժամանակ Բենեթը դատապարտել է աբորիգեն կանանց սեռական շահագործումը, ինչպես նաև իշխանությունների կողմից նրանց երեխաների տեղափոխումը։

Բենեթը մահացել է Կալգորլի քաղաքում, 1961 թվականի հոկտեմբերի 6-ին և թաղվել է Կալգորլիի գերեզմանատանը։ Բենեթի մահից հետո նրա անձնական արխիվը՝ «պետական անփութության դոսյեն և լայնամասշտաբ անտեսումը», հափշտակվել է և չի վերականգնվել։ Նրա ողջ կյանքի աշխատանքը ճանաչվել է, երբ նրան 2001 թվականին ներառել են վիկտորյանական պատվավոր կանանց ցուցակում։

## Աշխատանքներ
*  
*  
*  
* 

## Ծանոթագրություններ

## Արտաքին հղումներ
* Բենեթ, Մերի Մոնտգոմերի (1881–1961)  *Ավստրալիայի քսաներորդ դարի կանանց և առաջնորդության հանրագիտարանում* 

Կատեգորիա:Ավստրալիացի իրավապաշտպաններ
Կատեգորիա:Ավստրալիացի ֆեմինիստներ
Եսենիցե

**Եսենիցե** (սլովեներեն՝ **Jesenice**, ), քաղաք Սլովենիայում։ Նույնանուն համայնքի վարչական կենտրոնն է։

## Հակիրճ տեղեկատվություն
Գտնվում է Կարավանկե երկրամասի հարավային մասում, Ավստրիայի հետ Սլովենիայի սահմանի մոտ, Կրանից՝ 35 կիլոմետր, Լյուբլյանայից՝ 60 կիլոմետր դեպի հյուսիս։ Հայտնի է որպես Սլովենիայի հանքարդյունահանման ու պողպատաձուլման կենտրոն (այստեղ է գործում պողպատաձուլական *Acroni* խոշոր ընկերությունը), որի նույնանուն հոկեյի ակումբը համբավվել է ոչ միայն Սլովենիայում, այլև նրա սահմաններից դուրս։ Թե՛ անցյալում և թե՛ ներկայումս քաղաքի զարգացման հիմքը եղել ու մնում են հանքարդյունաբերությունը, մետաղաձուլությունն ու մետաղամշակությունը։ Եսենիցեից 15 կիլոմետր հեռավորության վրա գտնվում է Կրասնա Գորկա առողջարանը։

Պատմական փաստաթղթերում Եսենիցեն առաջին անգամ հիշատակվել է 1337 թվականին՝ որպես *villa de Jesenicza* (1381-ին՝ *Assnigkh* և *Asnigkh*, 1493–1501-ին՝ *Jasnickh* և *Aisnstnick* անվանումներով)։ Անվանումն առաջացել է **jesenik* գոյականից , որ նշանակում է *աճարկուտ* 'ash woods' (
Պատկեր:SZ 541 at Jesenice train station.jpg|Երկաթուղային կայարանը. ետևի պլանում՝ հին քաղաքամասի կենտրոնը
Պատկեր:Jesenice.vonoben.jpg|Քաղաքի համայնապատկերը Կարավանկե լեռնաշղթայի Ստոլ սարից
Պատկեր:AC A2 - Viadukt Moste 01.jpg|Ավտոմայրուղու վիադուկը քաղաքի մերձակայքում
Պատկեր:Starasava.JPG|Տեսարան հին քաղաքամասից


## Գրականություն
* Gerhard Pilgram, Wilhelm Berger, Gerhard Maurer: ''Das Weite suchen – zu Fuß von Kärnten nach Triest – ein Wander-Reise-Lesebuch'', Wien-Graz-Klagenfurt 2006, S. 35–47, Verlag Carinthia; ISBN 3-85378-594-8
* Peter Handke: *Ein Vierteljahrhundert oder ein Tag ist vergangen, seit ich, auf der Spur meines verschollenen Bruders, in Jesenice ankam. [...] ... durfte ich, den Seesack über der Schulter, ohne ein Bargeld vorzeigen zu müssen, aus dem finsteren Grenzbahnhof hinaus in die nordjugoslawische Stadt treten, die damals in den Schulkarten, neben Jesenice, in Klammern noch altösterreichisch Aßling hieß.* (Erster Absatz aus: *Die Wiederholung*, Suhrkamp-Verlag, Frankfurt am Main 1986, ISBN 3-518-02580-5)

## Ծանոթագրություններ

## Արտաքին հղումներ
*Official tourist guide to Jesenice
*Region guide to Jesenice
*Travel guide to Jesenice
* Jesenice
* Acroni järnverk
* Acroni ishockey klubb

Կատեգորիա:Սլովենիայի բնակավայրեր
Կատեգորիա:Սլովենիայի քաղաքներ
Չուն ՈՒ Հի

**Չուն ՈՒ Հի** (), հարավկորեացի դերասանուհի։ Նրա առաջնախաղը տեղի է ունեցել 2004 թվականին, սակայն հանդիսատեսի ուշադրությունը գրավեց 2011 թվականի *Արևոտ* ֆիլմում՝ ապստամբող դեռահասի երկրորդական դերով։ 2014 թվականին Չունը քննդատական ողջույն է ստացել ազատ Հան Գոն Ջու ֆիլմում գլխավոր կերպարի դերը մարմնավորելու համար։ Ֆիլմը վնասված երիտասարդ կնոջ մասին է, որը փորձում է ապրել ողբերգությունից հետո։ Նրա հայտնի ֆիլմերից են *Բիբարը* (2015), *Ներքին գեղեցկությունը* (2015), *Սեր, ստերը* (2016) և *[[Ողբ (ֆիլմ, 2016)|Ողբը]]* (2016)։

## Ֆիլմագրություն
### Ֆիլմ

### Հեռուստասերիալներ

## Մրցանակներ և անվանակարգեր

## Ծանոթագրություններ

## Արտաքին հղումներ
* 

Կատեգորիա:Ապրիլի 20 ծնունդներ
Կատեգորիա:1987 ծնունդներ
Կատեգորիա:Ապրող անձինք
Կատեգորիա:Անձինք այբբենական կարգով
Կատեգորիա:Հարավկորեացի դերասանուհիներ
Կատեգորիա:Հարավկորեացի հեռուստատեսային դերասանուհիներ
Կատեգորիա:Հարավկորեացի կինոդերասանուհիներ
Աննա Գարդելլ-Էրիկսոն

**Աննա-Մարիա Գարդելլ-Էրիկսոն** (, ), շվեդ նկարիչ և ջրանկարիչ։ Հիմնականում ստեղծել է ափամերձ տեսարաններ և բնանկարներ լճերով կամ գետերով։

## Կենսագրություն
Աննա-Մարիայի հայրը՝ Յուհանը, հայտնի էր որպես բնանկարիչ, չնայած նրա գլխավոր գործն ու զբաղմունքը, ամենայն հավանականությամբ, ծառայությունն էին տեղական կառավարման վարչությունում։ 16 տարեկանում աղջնակը սկսել է զբաղվել  գեղանկարչությամբ և հասցրել է իր տաղանդն այդ բնագավառում այնպես դրսևորել, որ նրան ուղարկել են Շվեյցարիա սովորելու։ Ավելի ուշ Աննա Մարիան Պեր Ռոյալ Դենիել Հոլմի հետ սովորել է Ստոկհոլմի Ազատ արվեստների թագավորական ակադեմիայում։ 1875 թվականին նա առաջին անգամ իր աշխատանքները ներկայացրել է Ակադեմիայի ցուցահանդեսներից մեկում։ Հաջորդ տարի նա Ֆիլադելֆիայի Համաշխարհային ցուցահանդեսում նվաճել է բրոնզե մեդալ։

1879 թվականին Աննա-Մարիան մեկնել է Փարիզ՝ այնտեղ ուսումը շարունակելու Ալեքսանդր-Լուի Լելոյի և Ֆերդինանդ Հեյլբութի հետ, նա նաև պատճենել է Կամիլլա Կորոյի ջրաներկ աշխատանքները։ 1882 թվականին Փարիզյան սալոնում տեղի է ունեցել նրա ստեղծագործությունների մեծ ցուցահանդես, որի շնորհիվ նկարիչը *Goupil & Cie*–ի արվեստի դիլերների հետ կնքել է ամսական 1000 ֆրանկ գումարի չափով պայմանագիր։ Նույն թվականին Աննա Մարիան ամուսնացել է Յուհան Էրիկսոնի հետ (1849-1925), որը բնանկարիչ էր Կարլսհամնից։ Նա դարձավ նաև Դադլիի պատկերասրահի արվեստի ընկերության անդամ։ Ամուսինները բնակվում էին  Ֆրանսիայում մինչև 1884 թվականը, երբ Փարիզում սկսվեց խոլերայի համաճարակ։ Այնուհետև նրանք վերադարձել են Շվեդիա և բնակություն հաստատել Գյոթեբորգում։ Այնտեղ գտնվելու ընթացքում Աննա Մարիան պարբերաբար ցուցադրել է իր աշխատանքները Գումմեսոնի պատկերասրահում և մի շարք արվեստի միությունների ցուցահանդեսներում։ Գարդել-Էրիկսոնը ցուցադրել է իր աշխատանքները Գեղարվեստի պալատում Չիկագոյի 1893 թվականին համաշխարհային ցուցահանդեսում (ԱՄՆ, Իլինոյս նահանգ)։

Մահից որոշ ժամանակ առաջ Գարդել-Էրիկսոնը գրել է իր հուշերը, բայց դրանք մինչ օրս չեն հրապարակվել։ Նրա աշխատանքների խոշոր հետահայաց ցուցադրություններ են կազմակերպվել 1939 և 1946 թվականներին։

## Պատկերասրահ

GEricson-Street.jpg|Ասեղնագործող կինն և տուղտավարդը տեսարանով փողոց
Anna_Gardell_Ericson-Soluppgång_över_landskap_med_vatten.jpg|Մայրամուտ ջրային բնանկարում
GEricson-Visby.jpg|Ծաղկած դաշտ Վիսբիում
Anna Gardell-Ericson - Motiv från Marstrand.jpg|Տեսարան Մարստրանդից


## Ծանոթագրություններ

## Աղբյուրներ
* Biography from the *Svenskt biografiskt lexikon* @ the Riksarkivet
* Gösta Procopé, *Konstnärsparet Anna Gardell-Ericson och Johan Ericson: en minnesbok*, Hanseproduktion, 1982 

## Արտաքին հղումներ
* Gardell-Ericson 
* ArtNet: More works by Gardell-Ericson

Կատեգորիա:19-րդ դարի կին արվեստագետներ
Կատեգորիա:20-րդ դարի նկարչուհիներ
Կատեգորիա:Շվեդ կին արվեստագետներ
Կատեգորիա:Շվեդ նկարիչներ
Կատեգորիա:Շվեդիայի գեղարվեստի թագավորական ակադեմիայի անդամներ
Անտեսանելի նշան (ֆիլմ)

**«Անտեսանելի նշան»** (), ռեժիսոր Մերիլին Արգելոյի դրաման։ Գլխավոր դերակատարներն են Ջեսիկա Ալբան, Ջոնաթան Քիմբլ Սիմոնսը, Բեյլի Մեդիսոնը, Սոնյա Բրագան և Քրիս Մեսինան։ Ֆիլմի նկարահանումները տեղի են ունեցել 2008 թվականին Նյու Յորքում։ Հիմնված է ամերիկացի կին գրող Էյմի Բենդերի «An Invisible Sign of My Own» վեպի վրա։

## Սյուժե
Ֆիլմը պատմում է տարրական դասարանների միայնակ ուսուցչուհի Մոնա Գրեյի մասին (Ջեսիկա Ալբա), որի հայրը հիվանդացել է անհայտ հիվանդությամբ, երբ աղջիկը դեռ երեխա էր։ Դրանից հետո Մոնայի մոտ սկսվում են հոգեբանական խնդիրներ, նա ամփոփվում է իր մեջ՝ սփոփում գտնելով միայն մաթեմատիկայի ուսումնասիրության մեջ։

20 տարեկանում Մոնան՝ որպես մաթեմատիկայի ուսուցիչ, տարրական դպրոցում աշխատանքի է տեղավորվում։ Այնտեղ նա հայտնաբերում է, որ լավ մանկավարժ է, որը հետաքրքիր միջոցներ է ստեղծում իր առարկայի ուսումնասիրության համար, որոնք աշակերտներին օգնում են հաջողության հասնել։ Մի անգամ Մոնայի աշակերտներից մեկը՝ յոթամյա Լիզա Վինուսը, նրան տալիս է զրոյի ձեռակերտ շինվածք, որը պատրաստել էր մահամերձ մոր պալատում։ Մոնան անմիջապես ճանաչում է աղջկա հարազատ հոգին և հասկանում, որ պետք է օգնի նրան՝ հաղթահարելու խնդիրները։

## Արտադրություն
Ի սկզբանե նախատեսվել էր, որ Մոնա Գրեյին մարմնավորելու է դերասանուհի Ամերիկա Ֆերերան, սակայն նա չի կարողացել մասնակցել նախագծին, և նրան փոխարինել է Ջեսիկա Ալբան, որի համար այս ֆիլմը 2008 թվականի հունիսին դստեր՝ Օնոր Մարիի լույս աշխարհ գալուց հետո դարձել է առաջինը։ Ֆիլմի նկարահանումները մեծ մասամբ տեղի են ունեցել Նյու Յորքում, սկսվել են 2008 թվականի վերջին և տևել մի քանի ամիս։

## Թողարկում և մրցանակներ
Ֆիլմի պրեմիերան կայացել է 2010 թվականի հոկտեմբերի 7-ին Հեմփթոնսի միջազգային կինոփառատոնում։ Կինոնկարի ռեժիսոր Մերիլին Արգելոն իր աշխատանքի համար ստացել է «RoC® Skincare» ընկերության «Gold Standard Award for Feature Female Director» մրցանակը։ Դերասանուհի Բեյլի Մեդիսոնը Մոնա Գրեյին մանուկ հասակում մարմնավորելու համար առաջադրվել է «Young Artist Awards» կինոմրցանակի։

## Ծանոթագրություններ

Կատեգորիա:2010 դրամա ֆիլմեր
Կատեգորիա:2010 ֆիլմեր
Կատեգորիա:2010-ականների ամերիկյան ֆիլմեր
Կատեգորիա:2010-ականների անգլերեն ֆիլմեր
Կատեգորիա:2010-ականների ռոմանտիկ դրամա ֆիլմեր
Կատեգորիա:Ամերիկյան դրամա ֆիլմեր
Կատեգորիա:Ամերիկյան ընտանեկան ֆիլմեր
Կատեգորիա:Ամերիկյան կատակերգական դրամա ֆիլմեր
Կատեգորիա:Ամերիկյան վեպերի էկրանավորումներ
Կատեգորիա:Նյու Յորքում նկարահանված ֆիլմեր
Կատեգորիա:Ֆիլմեր դպրոցի մասին
Կատեգորիա:Ֆիլմեր, որոնց գործողությունները տեղի են ունենում Նյու Յորքում
Տինի։ Ֆիլմ

**Տինի։ Ֆիլմ** (առավել հայտնի է, որպես **Տինի։ Ֆիլմ՝ Վիոլետտայի նոր կյանքը** և **Տինի։ Վիոլետտայի նոր կյանքը**, , "Tini: The great change of Violetta"), իսպանա-իտալական ֆիլմ, ստեղծված Ռամոն Սալազար Հուգերսի կողմից։ Ֆիլմը Վիոլետտա հեռուստասերիալի սիքվելն է։ Մարտինա Շտոսսելը, Խորխե Բլանկոն, Մերսեդես Լամբրեն, Կլարա Ալոնսոն և Դիեգո Ռամոսը կրկնել են իրենց սերիալային դերերը։ Ֆիլմում նկարահանվել են նաև Ադրիան Սալզեդոն, Սոֆյա Քարսոնը և Անջելա Մոլինան։ Ֆիլմի պրեմեիրան Իսպանիայում տեղի է ունեցել 2016 թվականի մայիսի 6-ին, իսկ Իտալիայում 2016 թվականի մայիսի 12-ին։ Արգենտինայում ֆիլմի պրեմեիրան տեղի է ունեցել 2016 թվականի հունիսի 2-ին։ ԱՄՆ-ում թվային տեսքով թողարկվել է 2016 թվականի դեկտեմբերի 6-ին։

## Սյուժե
Վիոլետտան (Մարտինա Շտոսսել), պայծառ ու աշխույժ աղջիկ է, որը մեծ արտիստ է դարձել, ինչպես իր ընկեր Լեոնը (Խորխե Բլանկո)։ Վիոլետտան հանկարծակի հեռանում է այն բանից հետ, երբ իր մենեջերը ճնշում  գործադրեց, թույլ չտալով հանգստանալ, և, երբ Մելանին (Սոֆյա Քարսոն) խաբեց իրեն և ստիպեց բոլորին հավատալ, որ նոր հարաբերությունների մեջ է Լեոնի հետ։ Վիոլետտան ընտանիքի ընկեր Իզաբելայից (Անջելա Մոլինա) նամակ է ստանում, որում նրան հրավիրում էին Իտալիա, այցելելու երիտասարդ արտիստների տուն։ Ինքնաճանաչման այս ճանապարհորդությանը, Վիոլետտան հանդիպում է Կաիո (Ադրիան Սալզեդո) անունով տեղաբնիկ գյուղացուն և ընկերանում է նրա հետ։ Մինչդեռ, Լյուդմիլան (Մերսեդես Լամբրե) պատմում է Լեոնին, որ Վիոլետտան փախել է և նրանք միասին որոշում են փնտրել նրան։ Իզաբելան օգնում է Վիոլետտային բացահայտել, որ իրականում իր մայրը իրեն անվանել է "Տինի", և խորհուրդ է տալիս նոր կյանք սկսել։

## Դերերում
*Մարտինա Շտոսսել - Տինի
*Խորխե Բլանկո - Լեոն
*Մերսեդես Լամբրե - Լուդմիլա
* Դիեգո Ռամոս - Գերման
* Կլարա Ալոնսո - Անջի
* Ադրիան Սալզեդո - Կաիո
*Սոֆյա Քարսոն - Մելանի
* Ռիդեր վան Կուտենի - Ռաուլ
* Լեոնարդո Չեչի - Սաուլ
* Ջորջինա Ամորոս - Էլոիսա
* Բեատրիս Արներա - Միրինդա
* Լինո Դի Նուզո - Ստեֆանո
* Ֆրանցիսկո Վիցիանա - Ռոկո
* Անջելա Մոլինա - Իզաբելա

## Երաժշտություն և սաունդթրեք
2016 թվականի ապրիլի 29-ին ֆիլմում հնչած երգերը ներառվեցին Մարտինա Շտոսսելի դեբյուտային ալբոմի թողարման մեջ։

Բացի այդ, Լեոնարդո Չեչին ֆիլմի համար ձայնագրեց "Freeze Frame" անվանումով երգը։ Նա Ադրիան Սալզեդոյի, Ռիդեր վան Կուտենի և Բեատրիս Արներայի հետ կատարել է Lost Frequencies-ի "Reality" երգը։

## Ծանոթագրություններ

## Արտաքին հղումներ
* 

Կատեգորիա:2010-ականների իսպաներեն ֆիլմեր
Կատեգորիա:2010-ականների ռոմանտիկ դրամա ֆիլմեր
Կատեգորիա:2010-ականների ռոմանտիկ կինոկատակերգություններ
Կատեգորիա:2016 ֆիլմեր
Կատեգորիա:Walt Disney Pictures ֆիլմեր
Կատեգորիա:Իսպանական դրամա ֆիլմեր
Կատեգորիա:Իսպանական ֆիլմեր
Կատեգորիա:Իսպաներեն ֆիլմեր
Կատեգորիա:Իտալական դրամա ֆիլմեր
Կատեգորիա:Իտալական ֆիլմեր
Զուավ (նկար, Վան Գոգ)

«**Զուավ**» (), հոլանդացի նկարիչ, պոստիմպրեսիոնիզմի և էքսպրեսիոնիզմի ներկայացուցիչ Վինսենթ վան Գոգի նկարներից։ Այս ստեղծագործությունը հեղինակը վրձնել է 1888 թվականին։ Յուղաներկով կտավի չափերն են 82 × 65 սմ։

Այսօր «Զուավ» ստեղծագործությունը պահպանվում և ցուցադրվում է Վան Գոգի թանգարանում (Ամստերդամ, Նիդերլանդներ)։

## Պատմություն
Վինսենթ վան Գոգը երեսունհինգ տարեկան էր, երբ տեղափոխվում է Առլ՝ Ֆրանսիայի հարավ։ Այնտեղ նկարիչը իր ստեղծագործական կարիերայի գագաթնակետին հասավ՝ ստեղծելով իր լավագույն կտավներից։ Այդ ժամանակ են ստեղծվել նաև «Բերք», «Երիտասարդ ճապոնուհին» նկարները։

## Նկարագիր
Գոգը հիացած էր, որ «Զուավ» ստեղծագործության համար գտել էր բնորդ՝ զինվոր-զուավի։ Կտավում հեղինակը պատկերել է զուավի՝ փոքր դեմքով, մեծ պարանոցով և արտահայտիչ աչքերով։ Դիմանկարի հերոսը պատկերված է վառ գույներով, որոնց Գոգը անվանել է «*անպատեհ երանգների վայրի համակցություն*»։ Զուավների համազգեստը կապույտ էր՝ նարնջակարմիր հյուսակներով։ Ֆեսը եղել է կարմիր գույնի։ Կրծքին եղել են երկու դեղին աստղ։ Զինվորը նկարված է կանաչ դռան և աղյուսե պատի ֆոնին։

«Զուավ» կտավը Գոգը չի հավանել և անվանել է «*այլանդակ ու անհաջող*», սակայն ընդունել է որպես մարտահրավեր, որը կարող է ընդլայնել նրա գեղարվեստական դիապազոնը։ Բացի դիմանկարից, նկարիչը ստեղծել է նաև այլ զուարների դիմանկարներ։

## Պատկերասրահ

Պատկեր:Vincent Willem van Gogh 026.jpg|«Նստած զուավը» (հունիս, 1888, մասնավոր հավաքածու (F424))
Պատկեր:Van Gogh - Der Zuave (Halbfigur)1.jpeg|Աքվարելով նկարված «Զուավ» (1888, Մետրոպոլիտեն թանգարան, Նյու Յորք (F1482))


## Ծանոթագրություններ

## Արտաքին հղումներ
* Vincent van Gogh The Zouave. Նկարը թանգարանի կայքում

Կատեգորիա:1888 նկարներ
Կատեգորիա:Դիմանկարներ
Կատեգորիա:Նիդերլանդների արվեստ
Կատեգորիա:Վան Գոգի թանգարանի նկարներ
Կատեգորիա:Վինսենթ վան Գոգի նկարներ
Լեոպոլդ կատուն քնած և արթուն

**Լեոպոլդ կատուն քնած և արթուն** (), իններորդ անիմացիոն ֆիլմը Լեոպոլդ Կատվի մասին շարքից՝ բարի Լեոպոլդ Կատվի մասին, որը շատ իրավիճակներում ոտնձգությունների է ենթարկվում երկու խուլիգան մկների կողմից։ Մուլտֆիլմի պրիկվելը «Հարցազրույց Լեոպոլդ կատվի հետ», իսկ սիքվելը` «Լեոպոլդ կատվի պոլիկլինիկան» անիմացիոն ֆիլմերն են։ Նկարահանվել է Էկրան ստեղծագործական միությունում, ռեժիսոր Անատոլի Ռեզնիկովի կողմից։

## Սյուժե
Լեոպոլդ կատուն գնում է գետով նավարկելու։ Այնուհետև Լեոպոլդը որոշում է լողալ, երբ հանկարծ նա շնաձուկ է տեսնում։ Լեոպոլդն ամեն կերպ փորձում է ջրից դուրս գալ, բայց, ինչպես պարզվում է, դա մկների հերթական չար գործն էր։ Բարեհաջող ազատվելով նրանցից՝ Լեոպոլդը պառկում է տախտակամած աթոռին՝ Ռոբինզոն Կրուզոյի մասին գիրք կարդալու և քնում է...

## Ծանոթագրություններ

## Արտաքին հղումներ
* 
* Мультфильм «Кот Леопольд во сне и наяву»

Կատեգորիա:«Էկրան» ստեղծագործական միության մուլտֆիլմեր
Կատեգորիա:1984 մուլտֆիլմեր
Կատեգորիա:Ռուսերեն մուլտֆիլմեր